เซี่ยงไฮ้คอมโพสิตปิดลบ 25.46 จุด เหตุวิตกก.ล.ต.จีนคุมเข้ม
เซี่ยงไฮ้คอมโพสิตปิดลบ 25.46 จุด เหตุวิตกก.ล.ต.จีนคุมเข้ม
18 เม.ย. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ร่วงลง โดยดัชนีเซี่ยงไฮ้คอมโพสิตร่วงลง 25.46 จุด หรือ 0.79% ปิดที่ 3,196.71 จุด ภายหลังจากที่คณะกรรมการกำกับหลักทรัพย์และตลาดหลักทรัพย์ของจีน (CSRC) ได้ออกมาผลักดันให้ตลาดหุ้นดูแลบริษัทจดทะเบียนในเชิงรุกมากกว่านี้
กระทรวงพาณิชย์จีนเปิดเผยในวันนี้ว่า มูลค่าการลงทุนโดยตรงในต่างประเทศ (ODI) ของธุรกิจนอกภาคการเงิน ปรับตัวลดลง 48.8% เทียบรายปี สู่ระดับ 2.054 หมื่นล้านดอลลาร์สหรัฐ ในช่วงไตรมาสแรกของปีนี้
สำหรับเดือนมี.ค. ODI นอกภาคการเงินของจีน ปรับตัวลดลง 30.1% เทียบกับช่วงเดียวกันของปีที่แล้ว สู่ระดับ 7.11 พันล้านดอลลาร์สหรัฐ